Greek Legal Document

Category: 273

Content:
6. ΑΠΟΦΑΣΗ ΥΠΟΥΡΓΟΥ  ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ  ΚΑΙ ΔΗΜ. ΕΡΓΩΝ Αριθ. Οικ./3828/ΤΣΕΠ31.1  της 8/20 Νοεμ. 1995 (ΦΕΚ Β΄954) Αναδιοργάνωση Υπηρεσιών της Υ.Α.Σ..  Έχοντας υπόψη: 1.Τις διατάξεις του Νόμ. 867/79 (ΦΕΚ 24/Α/7.2.79) «περί κυρώσεως, τροποποιήσεως και συμπληρώσεως της από 28.7.78 Πράξεως Νομοθετικού Περιεχομένου «περί αποκαταστάσεως ζημιών εκ των σεισμών του 1978 εις περιοχήν Βορ. Ελλάδος κ.λ.π.» (ΦΕΚ 117/Α/28.7.78). 2.Τις διατάξεις του Νόμ. 1190/81 (ΦΕΚ 203/Α/30. 7.81) «περί κυρώσεως της από 26.3.81 Πράξεως Νομοθετικού Περιεχομένου «περί αποκαταστάσεως ζημιών εκ των σεισμών του 1981» (ΦΕΚ 75/Α/27.3.81). 3.Την Δ16α/04/773/29.11.90 Κοινή Απόφαση Υπουργού Προεδρίας και Αναπλ. Υπουργού   ΠΕ.ΧΩ.Δ.Ε., «περί εξαιρέσεως διοικητικών πράξεων ή εγγράφων από τον κανόνα των τριών υπογραφών». 4. Tην    Kοινή   Aπόφαση    Δ17α/02/56/Φ.2.2.1/ 14.7.94 του Πρωθυπουργού και του Υπουργού ΠΕ.ΧΩ.Δ.Ε. «Ανάθεση αρμοδιοτήτων Υπουργού ΠΕ.ΧΩ.Δ.Ε. στον Υφυπουργό ΠΕ.ΧΩ.Δ.Ε. Ιωάννη Τσακλίδη». 5.Την απόφαση οικ./2094/31.5.88 για την Αναδιοργάνωση των υπηρεσιών της Υ.Α.Σ.. 6.Την 382/95 Γνωμοδότηση του Νομικού Συμβουλίου του Κράτους. 7.Την Κοινή Απόφαση Δ17α/81/Φ.Θ.2.1.2/13.10.95 των Υπουργών Εσωτερικών, Δημόσιας Διοίκησης και Αποκέντρωσης και του Αναπλ. Υπουργού ΠΕ.ΧΩ.Δ.Ε., αποφασίζουμε: Σύσταση – Λειτουργία – Γενικές Αρμοδιότητες Άρθρ.1.-1.Η Υπηρεσία Αποκατάστασης Σεισμοπλήκτων (Υ.Α.Σ.), η οποία συστήθηκε με το άρθρ. 2 της από 26.3.1981 Πράξεως Νομοθετικού Περιεχομένου (ΦΕΚ 75/Α/27.3.81), που κυρώθηκε με το Νόμ. 1190/81 (ΦΕΚ 203/Α/30.7.81), λειτουργεί και υπάγεται απ΄ευθείας στον Υπουργό Περιβάλλοντος, Χωροταξίας και Δημ. Έργων. 2.Στην αρμοδιότητα της Υ.Α.Σ. ανήκει η μελέτη και λήψη μέτρων, που κρίνονται ως αναγκαία για την ταχεία και αποτελεσματική εκτέλεση του έργου της αποκατάστασης των σεισμοπλήκτων, που πραγματοποιείται από τους Τομείς αποκατάστασης σεισμοπλήκτων (Τ.Α.Σ.). Επίσης, στην αρμοδιότητα της Υ.Α.Σ. ανήκει ο συντονισμός και ο έλεγχος του έργου της Υπηρεσίας Αποκατάστασης Σεισμοπλήκτων Βορείου Ελλάδος (Υ.Α.Σ.Β.Ε.). Διάρθρωση – Αρμοδιότητες Άρθρ.2.-1.Η Υπηρεσία Αποκατάστασης Σεισμοπλήκτων (Υ.Α.Σ.) διαρθρούται ως εξής: α)Τμήμα Προγραμματισμού. β)Τμήμα Αποκατάστασης Ζημιών. γ)Τμήμα Στέγασης. δ)Τμήμα Οικονομικό. ε)Τμήμα Διοικητικού και Γραμματείας. 2.Η αρμοδιότητα της Υπηρεσίας Αποκατάστασης Σεισμοπλήκτων αφορά στα παρακάτω θέματα, που κατανέμονται στα τμήματα αυτής ως εξής: α)Τμήμα Προγραμματισμού, στο οποίο υπάγονται: Η κατάρτιση ειδικών και γενικών σχεδίων και προγραμμάτων για την αντιμετώπιση θεμάτων που αναφέρονται στην αποκατάσταση σεισμοπλήκτων. Ο σχεδιασμός του προσφορότερου τρόπου εκτέλεσης της αποκατάστασης (π.χ. κανονιστικές αποφάσεις, πιστωτικά μέτρα κ.λ.π.). Η ανάπτυξη μηχανογραφικών εφαρμογών, η παρακολούθηση της εφαρμογής των προγραμμάτων, η τήρηση των σχετικών στατιστικών στοιχείων και ο συντονισμός των Τομέων Αποκατάστασης Σεισμοπλήκτων σχετικά με την εφαρμογή των προγραμμάτων. (Αντί για τη σελ. 280,49) Σελ. 280,49(α) Τεύχος 1305 Σελ. 53 Σεισμόπληκτοι Στερεάς Ελλάδας (Αττικής, Βοιωτίας κ.λ.π.) 35.Ε.θ.6   884 Η μέριμνα για την εξασφάλιση της χρηματοδότησης και η διάθεση των πιστώσεων για την αποκατάσταση των σεισμοπλήκτων. β)Τμήμα Αποκατάστασης Ζημιών, στο οποίο υπάγονται: Η μέριμνα για τη διαπίστωση των ζημιών που προκαλούνται από τους σεισμούς. Ο έλεγχος, η εποπτεία και ο συντονισμός του έργου της αποκατάστασης ζημιών. Η παροχή οδηγιών τεχνικής και διαδικαστικής φύσεως προς τους Τομείς και τα Γραφεία Αποκατάστασης Σεισμοπλήκτων σχετικά με τα έργα της αποκατάστασης των ζημιών. Η σύνταξη ή αναπροσαρμογή πρότυπων τεχνικών προδιαγραφών για την επισκευή ή ανακατασκευή κτιρίων και λοιπών έργων που έπαθαν βλάβες από τους σεισμούς, καθώς και η μέριμνα για την αναθεώρηση, βελτίωση, έγκριση και έκδοση αυτών. Η σύνταξη, έγκριση μελετών σχετικών με το έργο αποκατάστασης σεισμοπλήκτων. γ)Τμήμα Στέγασης, στο οποίο υπάγονται: Όλα τα θέματα που αφορούν στη στέγαση (μέριμνα για την προμήθεια, μεταφορά, διαχείριση, συντήρηση των λυομένων οικίσκων, μελέτη, κατασκευή και εποπτεία έργων κ.λ.π.). δ)Τμήμα Οικονομικό, στο οποίο υπάγονται: Η μέριμνα για την πραγματοποίηση των δαπανών, που απαιτούνται για την εκτέλεση του έργου αποκατάστασης σεισμοπλήκτων καθώς και για την οργάνωση και λειτουργία της Υ.Α.Σ. και των Τομέων Αποκατάστασης Σεισμοπλήκτων. Η εφαρμογή των διαδικασιών δανειοδότησης σύμφωνα με όσα καθορίζονται με τις σχετικές αποφάσεις. Η παροχή σχετικών οδηγιών, προς τους Τομείς και τα Γραφεία Αποκατάστασης Σεισμοπλήκτων καθώς και προς τους υπολόγους, για θέματα Οικονομικού και διαχείρισης. Η μέριμνα για την προμήθεια και διαχείριση των υλικών που προορίζονται για την κάλυψη των αναγκών της Υ.Α.Σ., καθώς και των Τομέων και Γραφείων της, εφόσον η προμήθεια δεν μπορεί να πραγματοποιηθεί απ΄ ευθείας με μέριμνα αυτών. Εξαιρούνται τα θέματα της προμήθειας και διαχείρισης των υλικών, που προορίζονται για την κάλυψη των αναγκών της στέγασης. ε)Τμήμα Διοικητικού και Γραμματείας, στο οποίο υπάγονται: Η γραμματειακή εξυπηρέτηση της Υ.Α.Σ., όλα τα θέματα σχετικά με την οργάνωση, επάνδρωση, διοικητική μέριμνα και λειτουργία της Υ.Α.Σ. και των Τομέων και Γραφείων της. Ιδιαίτερα, η μέριμνα για τη στέγαση και συντήρηση των κτιρίων, τον εξοπλισμό τους με τα απαραίτητα είδη για την λειτουργία τους     Σελ. 280,50(α) Τεύχος 1305 Σελ. 54 κ.λ.π. Διευκρινίζεται ότι οι διοικητικές πράξεις που θα αφορούν σε θέματα κατάστασης του προσωπικού, όπως της πρόσκλησης, απόλυσης, μετάθεσης, του ορισμού  προϊσταμένων των Τ.Α.Σ.  κ.λ.π. θα   εκδίδονται από τη Δ/νση Δ/κού της Γενικής Γραμματείας Δημοσίων Έργων του Υ.ΠΕ.ΧΩ.Δ.Ε., ύστερα πρόταση του αρμοδίου Προϊσταμένου της Υ.Α.Σ.. 3.Της Υ.Α.Σ. και των Τμημάτων της Προΐστανται: 1.Της Υ.Α.Σ.: υπάλληλος κατηγορίας ΠΕ Πολ. Μηχανικός με Α΄ βαθμό, ο οποίος δύναται να αναπληρούται από υπάλληλο ΠΕ Πολ. Μηχανικό ή Αρχ. Μηχανικό. 2.Του Τμήματος Προγραμματισμού: υπάλληλος κατηγορίας ΠΕ Πολ. Μηχανικός ή Αρχ. Μηχανικός με Α΄ βαθμό. 3.Του Τμήματος Αποκατάστασης Ζημιών: υπάλληλος κατηγορίας ΠΕ Πολ. Μηχανικός ή Αρχ. Μηχανικός με Α΄ βαθμό. 4.Του Τμήματος Στέγασης: υπάλληλος κατηγορίας ΠΕ Πολ. Μηχανικός ή Αρχ. Μηχανικός με Α΄ βαθμό. 5.Του Τμήματος Οικονομικού: υπάλληλος κατηγορίας ΠΕ Διοικητικός – Οικονομικός με Α΄ βαθμό. 6.Του Τμήματος Διοικητικού και Γραμματείας: υπάλληλος κατηγορίας ΠΕ ή ΔΕ διοικητικός – λογιστικός με Α΄ βαθμό. Τομείς και Γραφεία Αποκατάστασης Σεισμοπλήκτων Άρθρ.3.-Η αρμοδιότητα της αποκατάστασης σεισμοπλήκτων ανήκει αποκλειστικά στη Γενική Γραμματεία Δημοσίων ΄Εργων του Υ.ΠΕ.ΧΩ.Δ.Ε. και πραγματοποιείται μέσω της Υ.Α.Σ. και των Τομέων Αποκατάστασης Σεισμοπλήκτων, οι οποίοι διατηρούνται ως Υπηρεσίες της Γενικής Γραμματείας Δημοσίων ΄Εργων και μετά την ίδρυση των Νομαρχιακών Αυτοδιοικήσεων.              35.Ε.θ.6 Σεισμόπληκτοι Στερεάς Ελλάδας (Αττικής, Βοιωτίας κ.λ.π.)   885 Οι Τομείς Αποκατάστασης Σεισμοπλήκτων λειτουργούν για όσο χρονικό διάστημα κρίνεται αναγκαίο, και προς υποβοήθηση του έργου αυτών μπορεί να συσταθούν αντίστοιχα Γραφεία Αποκατάστασης Σεισμοπλήκτων (Γ.Α.Σ.). Οι αρμοδιότητες των Τ.Α.Σ. και Γ.Α.Σ. περιγράφονται σε διάφορες αποφάσεις με τις οποίες γίνεται η σύσταση αυτών. Άρθρ.4.-Από της ισχύος της απόφασης αυτής καταργείται η οικ./2094/31.5.88 απόφαση. Από τις διατάξεις της απόφασης αυτής δεν προκαλείται δαπάνη σε βάρος του κρατικού Προϋπολογισμού. Η απόφαση αυτή να δημοσιευθεί στην Εφημερίδα της Κυβερνήσεως σύμφωνα με το άρθρ. 1, παρ. 2 της από 26.3.81 Πράξεως Νομοθετικού Περιεχομένου που κυρώθηκε με το Νόμ. 1190/81.